Lav et referat af nedenstående tekst:

Tekst:
Superligaen har ligget stille i to uger på grund af to landskampe. På søndag går det igen løs for AaB, når bundholdet Helsingør kommer på besøg. AaB er ubesejret i de fire seneste hjemmekampe i Superligaen, der er endt med to sejre og to uafgjorte. Og AaB er da også klar favorit til at løbe med sejren på søndag. - Vi er favoritter mod Helsingør. Men det er ikke ensbetydende med, at man vinder kampen. Så vi forbereder os seriøst. Vi glæder os rigtig meget til at komme ind og spille på hjemmebane foran vores egne fans, siger Morten Wieghorst, cheftræner i AaB. AaB har lige nu tre point mere end FC Helsingør. - Fokus er på at præstere godt for at få sejren, fordi intet kommer af sig selv. Og så ved vi, at Helsingør har også haft en landsholdpause til at arbejde med tingene. De har følt sig lidt ramt, har tabt fire kampe i streg. Men jeg har altid haft den indstilling, at man skal forberede sig seriøst, siger Wieghorst. Kampen fløjtes i gang på Aalborg stadion søndag klokken 14.00.

Referat:
AaB er klar favorit forud for søndagens opgør mod FC Helsingør.